
Ministru kabineta rīkojums Nr. 242
Rīgā 2022. gada 5. aprīlī (prot. Nr. 19 21. §)
Par Limbažu novada pašvaldības nekustamā īpašuma ''Aģes ceļš''  pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Limbažu novada pašvaldības īpašumā esošo nekustamo īpašumu "Aģes ceļš" (nekustamā īpašuma kadastra Nr. 6676 012 0143) – zemes vienību (zemes vienības kadastra apzīmējums 6676 012 0218) 0,8 ha platībā – Skultes pagastā, Limbažu novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Limbažu novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

